Den Vest-Sjællandske Avis, 1818-04-28
Hr. Bogtrykker Magnus har forestillet mig: at da Priserne falde paa alting ved Pengevæsnets Forbedring, saa er det billigt, at Ugebladet enten udvides, eller at Betalingen derfor nedsættes; men han er af den Formeening, at Læserne ville være bedst tient med det første, da Bladet virkeligt er for lidet til at optage alle videværdige Nyheder; og har saaledes foreslaget mig: at der udgives ugentlig to Ark istedet for halvandet, og istedet for de Tillægsblade, som under Navn af Litterairiske Avertissementer ere af og til og ustadigt udkomne: Redacteuren har troet deri at burde efterkomme hans Ønske; i et Land hvori Bøger kun finde en saa liden Afsætning som i Danmark, bør man sørge for den Periodiske Literaturs Udvidelse og Forbedring; og selv ved denne søge at skaffe sig Plads til de Udarbeidelser, hvortil en Mands Selvtænkning eller Lecture kan give ham Stof, og som det ellers medfører Vanskelighed at anbringe. For at give Ugebladet en mere hensigtsmæssig Jndretning, saa udkommer det herefter ugentlig i to heele Ark istedet for i tre halve Ark som tilforn, saa at det ene udgives om Tirsdagen, og det andet om Løverdagen, paa et saa stort Rum seer man sig bedre istand til at tilfredsstille forskiellige Læseres Smag, baade deres, som især interessere sig for de politiske Begivenheder, hvis Jnteresse man hidindtil meest har havt for Øie; ligesom ogsaa deres, hvilke blot bekymre sig om alskens daglige og smaae, ofte smaalige Nyheder; og endelig deres, som have Følelse for vigtigere og videnskabeligere Gienstænde. Det mangler ikke Redacteuren paa Hielpemidler til denne Hensigts Opnaaelse; da han baade er i Besiddelse af et Bibliothek paa over 5000 Bind, til deels af de vigtigste og udsøgteste Værker, og da han tillige i 20 Aar har gjort sig det til Lov, aldrig at læse et Værk, uden at citere dets fulde Jndhold til enhver videværdig Synspunkt i dertil indrettede Repertorier, men maaskee vel paa Talent til at afbenytte dette Forraad. For at give dette Ugeblad om mueligt en mere varig Værd med Hensyn til disse smaae Udarbeidelser skulle de, hvor de ikke er tagne af Aviser, og hvor en kritisk Flid har været anvendt paa dem, deres Kilder blive angivne; og Ugebladet bliver fra nu af ogsaa forsynet med Sidetal. Smaae Bidrag til Kundskab om Naturen, om Jorden og dens Beboere, om Konster og Oldsager; om den nyeste Historie, om Jndustrie og Landvæsen; om den uden, og indenlandske Litteratur, maaskee ogsaa imellem en Stump Philosophie; skulle efterhaanden blive meddeelte; hvorved der skal blive sørget for, at de leverede Efterretninger skulle blive af den Natur, at man kan forlade sig paa dem, og ikke indeholde løs Avissnak. Dog skulle de tilforn leverede historiske Skildringer af Fædrenelandets indvortes Begivenheder blive især fortsatte, da disse vist med Flid ordnede Samlinger ere, om de endog have tabt Nyehedens Jnteresse, dog af Vigtighed, for den tilkommende Historieskriver, og tillige lærerige for dem, som ville forskaffe sig et overskuende Blik over hvad der passerer her i Landet, ligesom ogsaa til Nytte for dem, som ville gjemme Avisen, og eftersee ved en og anden Leilighed, hvad der omen vis Gienstand er sagt eller forordnet; Mangel paa Plads har hidindtil saa meget været Skyld i, at de ikke ere blevne fortsatte med Raskhed. Slagelse den 28de April 1818. Bastholm.